b'\n_START_ARTICLE_\nLumban\n_START_SECTION_\nKasaysayan\n_START_PARAGRAPH_\nIsa ang bayan ng Lumban sa mga pinakamatatandang bayan sa lalawigan ng Laguna. Ang kabisera ng lalawigan, ang Santa Cruz, pati na rin ang Cavinti at ang bantog na Pagsanjan, ay dating bahagi ng Lumban. Dito matatagpuan ang Lawa ng Caliraya. Ang bayan ng Lumban ay nasa layong 104 kilometro timog silangan ng Maynila, ang kabisera ng bansa. Malaki ang ginampanan na bahagi ng Lumban hindi lamang sa kasaysayan ng Laguna, gayundin sa kasaysayan ng Pilipinas. Isa ito sa mga sentro ng sining ng lalawigan noong panahon ng mga Kastila, at isang patunay ang pagkakaroon ng paaralan kung saan itinuturo ang musika.'